CELEX: 32018D2014
Language: bg
Date: 2018-12-14 00:00:00
Title: Решение за изпълнение (ЕС) 2018/2014 на Комисията от 14 декември 2018 година за изменение на приложение I към Решение 2010/221/ЕС по отношение на списъка на територии в Ирландия, свободни от Ostreid herpesvirus 1 μvar (OsHV-1 μVar) (нотифицирано по номер С(2018) 8618) (Текст от значение за ЕИП.)

18.12.2018   
               
               
                  BG
               
               
                  Официален вестник на Европейския съюз
               
               
                  L 322/55
               
            
         РЕШЕНИЕ ЗА ИЗПЪЛНЕНИЕ (ЕС) 2018/2014 НА КОМИСИЯТА
         от 14 декември 2018 година
         за изменение на приложение I към Решение 2010/221/ЕС по отношение на списъка на територии в Ирландия, свободни от Ostreid herpesvirus 1 μvar (OsHV-1 μVar)
         
            
               (нотифицирано по номер С(2018) 8618)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 43, параграф 2 от нея,
         като има предвид, че:
         
                     (1)
                  
                  
                     В приложение I към Решение 2010/221/ЕС на Комисията (2) се определя списък на държавите членки, зоните и компартментите, които се считат за свободни от определени болести, непосочени в част II от приложение IV към Директива 2006/88/ЕО. В тези територии от посочената за съответна болест държава членка може да бъде изискано спазването на определени национални мерки, одобрени с посоченото решение, имащи за цел да ограничат въздействието на тези болести.
                  
               
                     (2)
                  
                  
                     Понастоящем съгласно посочения списък няколко компартмента на територията на Ирландия са свободни от Ostreid herpesvirus 1 μvar (OsHV-1 μVar). Вследствие на ново огнище на OsHV-1 μVar в компартмент 6 в залива Poulnasharry, за което Ирландия уведоми Комисията, географският обхват на свободните от болести територии на Ирландия следва да бъде актуализиран.
                  
               
                     (3)
                  
                  
                     Поради това приложение I към Решение 2010/221/ЕС следва да бъде съответно изменено.
                  
               
                     (4)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            В приложение I към Решение 2010/221/ЕС, в таблицата, в четвъртата колона „Географски обхват на територията с одобрени национални мерки“, в реда за Ostreid herpesvirus 1 μvar (OsHV-1 μVar) вписването за Ирландия се заменя със следното:
            
               „Компартмент 1: Заливът Sheephaven
               Компартмент 3: Заливите Killala, Broadhaven и Blacksod
               Компартмент 4: Заливът Streamstown
               Компартмент 5: Заливите Bertraghboy и Galway
               Компартмент A: люпилнята Tralee Bay“.
            
         
         
            Член 2
            Адресати на настоящото решение са държавите членки.
         
         
            Съставено в Брюксел на 14 декември 2018 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 328, 24.11.2006 г., стр. 14.
         
            (2)  Решение 2010/221/ЕС на Комисията от 15 април 2010 г. за одобряване на национални мерки за ограничаване на въздействието на някои болести по аквакултурите и дивите водни животни в съответствие с член 43 от Директива 2006/88/ЕО на Съвета (ОВ L 98, 20.4.2010 г., стр. 7).